22. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ υπ' αριθ. 70 της 21 Ιουν./3 Ιουλ. 1976 (ΦΕΚ Α' 168) Περί συμπληρώσεως της υπ' αριθ. 45/10.4.1973 Πράξεως του Υπουργικού Συμβουλίου "περί δημιουργίας βιομηχανικών ζωνών εις την περιοχήν Δ' και καθορισμού βιομηχανικών κλάδων, δυναμένων να εγκατασταθούν άνευ περιορισμών εντός της περιοχής ταύτης, συμφώνως προς τας διατάξεις του άρθρ. 5 του Ν.Δ. 1377/1973". 1.Συμπληροί την εν προοιμίω υπ' αριθ. 45 από 10/11.4.1973 πράξιν αυτού "περί δημιουργίας βιομηχανικών ζωνών εις την περιοχήν Δ' και καθορισμού βιομηχανικών κλάδων, δυναμένων να εγκατασταθούν άνευ περιορισμών εντός της περιοχής ταύτης, συμφώνως προς τας διατάξεις του άρθρ. 5 του Νόμ. 1377/1973" (ανωτ. αριθ. 15) και καθορίζει Βιομηχανικήν Ζώνην εντός της περιοχής του Νομού Κιλκίς, εντασσομένην εις την περιοχήν Δ' του άρθρ. 10 του Ν.Δ. 1377/1973. 2.Η ως άνω Βιομηχανική Ζώνη δέον όπως εγκατασταθή εντός ακτίνος 20 χιλιομέτρων κατ' ανώτατον όριον, από το Κέντρον της πόλεως Κιλκίς. 3.Η έκτασις και τα ακριβή όρια της δημιουργουμένης ζώνης θέλουν ορισθή δια κοινής αποφάσεως των Υπουργών Συντονισμού και Προγραμματισμού, Βιομηχανίας και Δημοσίων Εργων, κατόπιν σχετικής εισηγήσεως Επιτροπής, συσταθησομένης δι' αποφάσεως του Υπουργού Συντονισμού και Προγραμματισμού. Η παρούσα δημοσιευθήτω δια της Εφημερίδος της Κυβερνήσεως. 